**APSTIPRINĀTS**

SIA “Kokneses Komunālie pakalpojumi”

iepirkumu komisijas sēdē

2017.gada 11.jūlijā

Protokols Nr.33

IEPIRKUMA PROCEDŪRAS PUBLISKO IEPIRKUMU LIKUMA 9.PANTA KĀRTĪBĀ

**Ēkas vienkāršotās renovācijas projekta izstrāde un autoruzraudzība daudzdzīvokļu dzīvojamām mājām Indrānu ielā 2 un Indrānu ielā 4,Koknesē, Kokneses novadā**

NOLIKUMS

**Nr.KKP2017/ 17**

**Koknese 2017**

**SATURA RĀDĪTĀJS**

[1. daļa INSTRUKCIJAS PRETENDENTIEM............................................................................................................................3](#_Toc475472810)

1.VISPĀRĪGA INFORMĀCIJA..............................................................................................................................................4

2. PRETENDENTU ATLASES PRASĪBAS...........................................................................................................................5

3.IESNIEDZAMIE DOKUMENTI..........................................................................................................................................8

4.PIEDĀVĀJUMU VĒRTĒŠANA........................................................................................................................................10

[5.LĒMUMA](#_Toc475472815) IZZIŅOŠANA UN LĪGUMS...........................................................................................................................10

2.daļa PIEDĀVĀJUMA VEIDNES ..........................................................................................................................................12

1. VEIDNES PRETENDENTA PIETEIKUMAM................................................................................................................13

 2.VEIDNES INFORMĀCIJAI PAR PIEREDZI..................................................................................................................14

[3.](#_Toc475472819) SPECIĀLISTA CV............................................................................................................................................................15

[4.VEIDNE](#_Toc475472823) FINANŠU PIEDĀVĀJUMAM...........................................................................................................................16

[5.DARBA](#_Toc475472824) UZDEVUMI UN PROJEKTĒŠANAS UZDEVUMI..........................................................................................17

[3.daļa](#_Toc475472825) LĪGUMU PROJEKTI......................................................................................................................................................23

# 1. daļaINSTRUKCIJAS PRETENDENTIEM

#### 1. VISPĀRĪGĀ INFORMĀCIJA

* 1. **Iepirkuma priekšmets** - Ēkas vienkāršotās renovācijas projekta izstrāde un autoruzraudzība daudzdzīvokļu dzīvojamām mājām Indrānu ielā 2 un Indrānu ielā 4, Koknesē, Kokneses novads, identifikācijas Nr. KKP2017/ 17, CPV kods - 71220000-6
	2. Iepirkums tiek organizēts pamatojoties uz daudzdzīvokļu dzīvojamo māju Indrānu ielā 2 un Indrānu ielā 4, Koknesē dzīvokļu īpašnieku kopsapulces lēmumu.
	3. **Iepirkuma priekšmets ir sadalīts divās daļās, bet piedāvājumu nevar iesniegt atsevišķi:**

**1.3.1.** **1.daļa** - Ēkas vienkāršotās renovācijas projekta izstrāde un autoruzraudzība daudzdzīvokļu dzīvojamai mājai **Indrānu ielā 2, Koknesē**, kadastra numurs 3260 013 0267.

 **1.3.2. 2.daļa** - Ēkas vienkāršotās renovācijas projekta izstrāde un autoruzraudzība daudzdzīvokļu dzīvojamai mājai **Indrānu ielā 4, Koknesē**, kadastra numurs 3260 013 0268.

**1.4.** Iepirkuma priekšmets tiek izstrādāts atbilstoši Ministru kabineta 2014.gada 2.septembra noteikumiem Nr.529 “Ēku būvnoteikumi”, Ministru kabineta 2014. gada 16.septembra noteikumiem Nr.551 "Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi" un 2016.gada 15.marta Ministru kabineta noteikumiem Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” un saskaņā ar Ēkas energosertifikātu un tā pielikumiem, Tehniskās apsekošanas atzinumu.

**1.5.** Ēkas fasādes vienkāršotās atjaunošanas apliecinājuma karti, apliecinājuma karti inženierbūvēm un darba organizācijas projektu paredzēts iesniegt AS “Attīstības finanšu institūcijā ALTUM” dalībai programmā "Izaugsme un nodarbinātība" 4.2.1. specifiskā atbalsta mērķis "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākums "Veicināt energoefektivitātes paaugstināšanu dzīvojamās ēkās"

* 1. **Pasūtītājs:** SIA „Kokneses Komunālie pakalpojumi”, reģ.Nr. 48703001147, adrese: 1905.gada iela 7, Koknese, Kokneses novads, LV-5113, Latvija, telefons: 65161838.
	2. **Kontaktpersona par iepirkuma procedūru un tehnisko specifikāciju :** valdes loceklis Aigars Zīmelis, telefons 29374819, e-pasts: komunalie@inbox.lv .
	3. **Piedāvājuma iesniegšana un noformēšana**
		1. Katrs pretendents ir tiesīgs iesniegt **vienu kopīgu piedāvājumu par abām daļām.** Pretendents nevar iesniegt piedāvājuma variantus. Atlases dokumentus jāpievieno tikai vienai no daļām.
		2. Piedāvājumus var iesniegt darba dienās no 9.00 līdz 12.00 un 13.00 līdz 17.00, 1905.gada ielā 7, Koknesē, Kokneses novadā, SIA „Kokneses Komunālie pakalpojumi” lietvedei (trešajā stāvā), iesniedzot tos līdz **2017.gada 26.jūlijam plkst.14.00** personīgi, atsūtot ar kurjeru vai ar ierakstītu vēstuli pa pastu. Piedāvājumam jābūt nogādātam šajā punktā norādītajā adresē līdz iepriekšminētajam termiņam.
		3. Piedāvājumi, kas nav iesniegti noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājumu iesniegšanas termiņa beigām, vai kas saņemti pēc norādītā iesniegšanas termiņa, netiek izskatīti un tiek atdoti atpakaļ iesniedzējam.
		4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā, 1905.gada ielā 7, Koknesē, SIA „Kokneses Komunālie pakalpojumi” lietvedībā (trešajā stāvā). Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības cenu aptaujā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
		5. Iepirkuma nolikumu un tās pielikumus ieinteresētie pretendenti var apskatīt un lejupielādēt elektroniskā formā Kokneses novada interneta mājas lapā **www.koknese.lv**, sadaļā Uzņēmējdarbība – SIA “Kokneses Komunālie pakalpojumi” Iepirkumi.
	4. Piedāvājums iesniedzams aizlīmētā aploksnē, uz kuras jānorāda:
		+ 1. Pasūtītāja nosaukums un adrese: SIA „Kokneses Komunālie pakalpojumi, 1905.gada ielā 7, Kokneses pagasts, Kokneses novads, LV-5113.
			2. Pretendenta nosaukums un adrese.
			3. Atzīme: **“Ēkas vienkāršotās renovācijas projekta izstrāde un autoruzraudzība daudzdzīvokļu dzīvojamām mājām Indrānu ielā 2 un Indrānu ielā 4, Koknesē”**
		1. Pretendents cenu aptaujai iesniedz divus piedāvājuma eksemplārus - vienu no tiem ar atzīmi "Oriģināls".
		2. Piedāvājumam ir trīs sastāvdaļas:
			1. **Pretendentu atlases dokumenti**, ieskaitot **pieteikumu dalībai cenu aptaujā**
			2. **Tehniskais piedāvājums**.
			3. **Finanšu piedāvājums**.
		3. Visas sastāvdaļas kopā vienotā dokumentā veido piedāvājumu. Uz tā titullapas tiek norādīta:
			1. Atzīme: “Ēkas vienkāršotās renovācijas projekta izstrāde un autoruzraudzība daudzdzīvokļu dzīvojamām mājām Indrānu ielā 2 un Indrānu ielā 4, Koknesē”,
			2. Atzīme "Oriģināls" vai „Kopija”.
			3. Pretendenta nosaukums, adrese, e-pasta adrese, tālruņa numurs un faksa numurs.
			4. Datums.
		4. Abus piedāvājuma eksemplārus ievieto 1.9. punktā minētajā aploksnē.
		5. Piedāvājumam jābūt noformētam atbilstoši Latvijas Republikas MK 2010.gada 28.septembra noteikumu Nr. 916 „Dokumentu izstrādāšanas un noformēšanas kārtība” prasībām.
		6. Visiem piedāvājuma dokumentiem jābūt sakārtotiem Nolikuma 1.daļas 3.punktā norādītajā secībā, jābūt cauršūtiem (caurauklotiem), piedāvājuma lapām jābūt numurētām un jāatbilst satura rādītājam, kas jāiekļauj piedāvājuma sākumā.
		7. Piedāvājumā iekļautajiem dokumentiem jābūt skaidri salasāmiem, bez labojumiem. Ja labojumi ir izdarīti, tiem jābūt ar pilnvarotās personas parakstu apstiprinātiem.
		8. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu katram cauršūtam (caurauklotam) piedāvājuma eksemplāram.
		9. Tehniskie un finanšu piedāvājumi jāsagatavo latviešu valodā datora izdrukas veidā.
		10. Piedāvājumi, kas iesniegti līdz piedāvājumu iesniegšanas termiņa beigām, netiek atdoti atpakaļ pretendentiem.
	5. **Piedāvājuma derīguma termiņš**
		1. Paredzamais garākais iepirkuma līguma noslēgšanas termiņš ir 30 dienas no piedāvājuma iesniegšanas termiņa beigām.
	6. **Piedāvājuma izvēles kritēriji**
		1. Piedāvājuma izvēlei no šā Nolikuma prasībām atbilstošiem piedāvājumiem tiek noteikts saimnieciski visizdevīgākais piedāvājums, kā kritēriju nosakot – **zemākā cena** (bez PVN).

#### PRETENDENTU ATLASES PRASĪBAS

**2.1**. Iepirkuma komisija veic pretendentu kvalifikācijas pārbaudi, vērtējot iesniegtos dokumentus un/vai pārbaudot informāciju publiski pieejamos reģistros.

**2.2.** Pretendenta piedāvājums tiek noraidīts, ja pretendents neatbilst nolikumā noteiktajām kvalifikācijas prasībām.

**2.3.** Iepirkuma komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem Publisko iepirkumu likuma, turpmāk - PIL, 9.panta astotajā daļā paredzētajiem gadījumiem:

**2.3.1.**pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts (PIL 9.panta astotās daļas 1.punkts);

**2.3.2.** ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem komisija ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā (PIL 9.panta astotās daļas 2.punkts);

**2.3.3**.iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25.panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem (PIL 9.panta astotās daļas 3.punkts);

**2.3.4.**uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 2.3.1., 2.3.2. un 2.3.3.apakšpunktā (PIL 9.panta astotās daļas 1., 2. un 3.punktā) minētie nosacījumi (PIL 9.panta astotās daļas 4.punkts).

**2.4.** Lai pārbaudītu, vai pretendents nav izslēdzams no dalības iepirkumā nolikuma 2.3.1., 2.3.2. vai 2.3.4.apakšpunktā (PIL 9.panta astotās daļas 1., 2. vai 4.punktā) minēto apstākļu dēļ, iepirkuma komisija:

**2.4.1.** attiecībā uz Latvijā reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

**2.4.1.1.**par nolikuma 2.3.1.apakšpunktā (PIL 9.panta astotās daļas 1.punktā) minētajiem faktiem - no Uzņēmumu reģistra;

**2.4.1.2.**par nolikuma 2.3.2.apakšpunktā (PIL 9.panta astotās daļas 2.punktā) minēto faktu - no Valsts ieņēmumu dienesta un Latvijas pašvaldībām. Komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9.panta astotās daļas 4.punktā minētās personas piekrišanu;

**2.4.2.**attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4.punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā.

**2.5.** Atkarībā no atbilstoši nolikuma 2.4.1.2.apakšpunktam veiktās pārbaudes rezultātiem iepirkuma komisija:

**2.5.1.** neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9.panta astotās daļas 4.punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;

**2.5.2.** informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9.panta astotās daļas 4.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu - 10 (desmit) dienas pēc informācijas izsniegšanas vai nosūtīšanas dienas -, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā apliecinājums nav iesniegts, komisija pretendentu izslēdz no dalības iepirkumā.

**2.6.** Pretendents, lai apliecinātu, ka tam un PIL 9.panta astotās daļas 4.punktā minētajai personai nebija nodokļu parādu, tai skaitā valsts sociālās apdrošināšanas iemaksu parādu, kas kopsummā Latvijā pārsniedz 150 euro, nolikuma 2.5.2.apakšpunktā minētajā termiņā iesniedz:

**2.6.1.** attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

**2.6.2.** pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

**2.6.3.** līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, - kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesamību.

**2.7.** Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta vai PIL 9.panta astotās daļas 4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī**.**

* 1. **Atbilstība profesionālās darbības veikšanai**
		1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
		2. Pretendentu, kas reģistrēti Latvijas Republikas Uzņēmumu reģistra Komercreģistrā, reģistrācijas faktu iepirkuma komisija pārbauda Uzņēmumu reģistra mājaslapā. Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu).

2.8.3. Pretendents ir reģistrēts Būvkomersantu reģistrā vai attiecīgajā profesionālās darbības reģistrācijas iestādē ārvalstīs, atbilstoši attiecīgās valsts normatīviem aktiem.

2.8.4. Pretendentu, kas reģistrēti Latvijas Republikas Būvkomersantu reģistrā, reģistrācijas faktu iepirkuma komisija pārbauda Būvniecības informācijas sistēmā. Pretendentiem, kas reģistrēti ārvalstīs – jāiesniedz līdzvērtīgas iestādes izdots dokuments, kas atbilstoši attiecīgās valsts normatīviem aktiem apliecina pretendenta tiesības veikt Cenu aptaujā noteiktos darbus.

* 1. **Tehniskās un profesionālās spējas**
		1. Pretendenta būvspeciālistam ir pieredze vismaz divu šim piedāvājumam līdzvērtīgu Ēku būvprojektu vai ēkas fasādes apliecinājuma karšu un darba organizācijas projektu izstrādē atbilstoši cenu aptaujas priekšmetam.
		2. Pretendenta projektētājam siltumapgādes un ventilācijas sistēmu projektēšanā ir pieredze vismaz divu šim piedāvājumam līdzvērtīgu projektu izstrādē.
		3. Pretendenta projektētājam ūdensapgādes un kanalizācijas sistēmu projektēšanā ir pieredze vismaz divu šim piedāvājumam līdzvērtīgu projektu izstrādē.

#### IESNIEDZAMIE DOKUMENTI

* 1. **Pieteikums dalībai cenu aptaujā**
		1. Pretendenta pieteikums dalībai iepirkumā apliecina pretendenta apņemšanos izsrādāt iepirkuma priekšmetā minētos dokumentus atbilstoši Ministru kabineta 2014.gada 2.septembra noteikumiem Nr.529 “Ēku būvnoteikumi”, Ministru kabineta 2014. gada 16. septembra noteikumiem Nr. 551 "Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi" un saskaņā ar 2016.gada 15.marta Ministru kabineta noteikumiem Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”.
		2. Pieteikumu paraksta persona, kas ir pilnvarota to darīt pretendenta vārdā. Personas parakstam jābūt atšifrētam (jānorāda pilns vārds, uzvārds un amats).
		3. Pretendents pieteikumu dalībai iepirkumā sagatavo atbilstoši pievienotajai formai (Nolikuma 2.daļas 1.1.punkts).
		4. Ja pretendents ir paredzējis piesaistīt apakšuzņēmējus, kuru sniedzamo pakalpojumu vērtība ir vismaz 10 procenti no kopējās iepirkuma līguma vērtības, katrs no šiem apakšuzņēmējiem paraksta un pievieno pretendenta pieteikumam apliecinājumu dalībai konkursā
	2. **Pretendentu atlases dokumenti**
		1. **Piedāvājumā ietvertie dokumenti**
			1. Informācija par būvspeciālista pieredzi vismaz 2 (divu) līdzvērtīgu pēc apjoma un satura cenu aptaujas priekšmetam ēku būvprojektu vai vienkāršotās renovācijas projektu izstrādē laika periodā no 2014.gada līdz 2016.gadam, (Nolikuma 2.daļas 2.1.punkts) pievienojot vismaz divas pozitīvas pakalpojumu saņēmēja atsauksmes un speciālista CV (Nolikuma 2.daļas 3.punkts)
			2. Projektētāja būvprakses sertifikāta kopija ūdensapgādes un kanalizācijas sistēmu projektēšanā un informācija par projektētāja pieredzi vismaz 2 (divu) līdzvērtīgu projektu pēc apjoma un satura cenu aptaujas priekšmetam izstrādē laika periodā no 2014.gada līdz 2016.gadam, (Nolikuma 2.daļas 2.1.punkts) pievienojot vismaz divas pozitīvas pakalpojumu saņēmēja atsauksmes un speciālista CV (Nolikuma 2.daļas 3.punkts)
			3. Projektētāja būvprakses sertifikāta kopija siltumapgādes un ventilācijas sistēmu projektēšanā un informācija par projektētāja pieredzi vismaz 2 (divu) līdzvērtīgu projektu pēc apjoma un satura cenu aptaujas priekšmetam izstrādē laika periodā no 2014.gada līdz 2016.gadam, (Nolikuma 2.daļas 2.1.punkts) pievienojot vismaz divas pozitīvas pakalpojumu saņēmēja atsauksmes un speciālista CV (Nolikuma 2.daļas 3.punkts).
			4. Pretendenta reģistrācijas apliecības, licences, sertifikāta vai cita ekvivalenta dokumenta kopija, ja attiecīgās valsts normatīvie akti šāda dokumenta izsniegšanu paredz (jāiesniedz ārvalstīs reģistrētam pretendentam). Informāciju par to vai Latvijas Republikā reģistrēts komersants atbilst Iepirkuma nolikumā noteiktajām prasībām, iepirkuma komisija veiks, pārbaudot informāciju par pretendentu publiskos reģistros.
			5. Pretendenta darba organizācijas apraksts.
	3. **Tehniskais piedāvājums**
		1. Tehniskajam piedāvājumam jāatbilst visiem Darba uzdevuma un Projektēšanas uzdevuma nosacījumiem un tas jāsagatavo atbilstoši Nolikumā noteiktajām prasībām.
		2. Ēku apseko un iepirkuma priekšmetā minētos dokumentus izstrādā sertificēts būvspeciālists vai būvkomersantu reģistrā reģistrēta juridiska persona, kura nodarbina attiecīgu būvspeciālistu.
		3. Ēkas fasādes apliecinājuma karti, apliecinājuma karti inženierbūvēm un darbu organizācijas projektu izstrādā saskaņā ar II grupas ēku vienkāršotās atjaunošanas nosacījumiem un atbilstoši Ministru kabineta 2014.gada 2.septembra noteikumiem Nr.529 “Ēku būvnoteikumi”, Ministru kabineta 2014. gada 16. septembra noteikumiem Nr. 551 "Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi" saskaņā ar Ēkas energosertifikātu un tā pielikumiem, Tehniskās apsekošanas atzinumu un 15.03.2016. MK noteikumiem Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” un citiem Latvijas Republikas būvniecības nozari regulējošajiem normatīvajiem aktiem.
		4. Tehniskajā piedāvājumā izmantotajiem risinājumiem (renovācijas un siltināšanas materiāli, tehnoloģijas u.c.) pilnībā jāatbilst Latvijas Republikā spēkā esošajam Būvniecības likumam, būvnormatīviem, ugunsdrošības normām un visiem pārējiem normatīviem aktiem, kas attiecas uz konkrētā tipa ēku.
	4. **Finanšu piedāvājums**
		1. Finanšu piedāvājumu sagatavo atbilstoši finanšu piedāvājuma veidnei (Nolikuma 2.daļas 4.punkts).
		2. Finanšu piedāvājumā norāda cenu euro (EUR). Visām piedāvājumā ietvertajām cenām ir jāaptver visi cenām piemērojamie nodokļi, izņemot pievienotās vērtības nodokli, kas tiek norādīts atsevišķi. Papildu izmaksas līguma darbības laikā netiks pieļautas.
		3. Pretendents finanšu piedāvājumā ietver pilnu darbu izmaksu ar visiem riskiem, tai skaitā iespējamos sadārdzinājumus.
		4. Piedāvājuma cenā jāiekļauj:
			1. Darba izmaksas
			2. Nepieciešamo palīgdarbu, tehnikas un palīgierīču izmantošanas izmaksas;
			3. Visas citas izmaksas, kas nepieciešamas sekmīgai Ēkas fasādes apliecinājuma kartes, apliecinājuma kartes inženierbūvēm un darbu organizācijas projekta izstrādei un autoruzraudzībai;
			4. Visi normatīvos aktos paredzētie nodokļi;
			5. Visi riski, tai skaitā iespējamie sadārdzinājumi.

#### PIEDĀVĀJUMU VĒRTĒŠANA

* 1. **Vispārīgie noteikumi**
		1. Piedāvājumus izskata iepirkumu komisija, kas izvērtē pretendentu un to piedāvājumu atbilstību nolikuma prasībām, kā arī nosaka iepirkuma uzvarētāju. Komisija darbojas un lēmumus pieņem slēgtā sēdē.
		2. Nepieciešamības gadījumā, sniegtās informācijas precizēšanai un pilnīgai piedāvājuma izvērtēšanai, komisija var pieprasīt pretendentam papildu paskaidrojumus.
	2. **Piedāvājuma noformējuma pārbaude**
		1. Piedāvājumu noformējuma pārbaudes laikā komisija pārbauda, vai iesniegtie piedāvājumi sagatavoti un noformēti atbilstoši šā Nolikuma **1.daļas 1.7 un 1.8. punktā** norādītajām prasībām.
		2. Ja piedāvājums nav noformēts atbilstoši nolikuma prasībām, iepirkuma komisija var lemt par piedāvājuma tālāku izskatīšanu.
	3. **Pretendentu atlase**
		1. Pretendentu atlases laikā komisija veic pretendenta iesniegto dokumentu pārbaudi, lai pārliecinātos, vai pretendents atbilst Nolikuma **1.daļas 3.2.1 punktā** noteiktajām prasībām.
		2. Ja pretendents neatbilst kādai no nolikumā izvirzītajām prasībām (nav iesniedzis kādu no Nolikuma **1.daļas 3.2.1 punktā** minētajiem dokumentiem vai iesniegtie dokumenti neatbilst šī nolikuma prasībām), komisija turpmāk tā piedāvājumu neizskata.
	4. **Tehnisko un finanšu piedāvājumu atbilstības pārbaude**
		1. Komisija veic tehnisko piedāvājumu atbilstības pārbaudi, kuras laikā izvērtē tehnisko piedāvājumu atbilstību darba uzdevuma nosacījumiem.
		2. Ja pretendenta tehniskais piedāvājums nav sastādīts atbilstoši noteiktajām prasībām, neatbilst darba uzdevuma nosacījumiem, vai nav sniegta visa pieprasītā informācija, komisija turpmāk šo piedāvājumu neizskata.
		3. Ja finanšu piedāvājums nav sastādīts atbilstoši finanšu piedāvājuma formai, komisija var lemt par piedāvājuma tālāku izskatīšanu.
	5. **Piedāvājumu vērtēšana**
		1. Piedāvājumu vērtēšanas laikā komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisijas paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
		2. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši nolikumā noteiktajām prasībām, nav izslēdzams no dalības iepirkumā saskaņā ar PIL 9.panta astoto daļu un kurš piedāvājums ir saimnieciski visizdevīgākais, kā kritēriju nosakot - viszemāko līgumcenu.

#### 5. LĒMUMA IZZIŅOŠANA UN LĪGUMS

* 1. Iepirkuma komisija, saņemot šā Nolikuma 1.daļas 2.3.2. punktā norādīto informāciju, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka dienā, kad pieņemts lēmums par iespējamu līguma slēgšanas tiesību piešķiršanu, pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150.00 euro, pieņem lēmumu par līguma slēgšanu ar izvēlēto pretendentu. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, kā ar visu pretendentu piedāvātās līgumcenas.
	2. Pasūtītājs triju darbdienu laikā vienlaikus informē visus pretendentus par pieņemto lēmumu attiecībā uz līguma slēgšanu.
	3. Pasūtītājs slēdz līgumu saskaņā ar šā Nolikuma noteikumiem un līguma projektu (Nolikuma pielikumā). Piegādātājs saņemtā līguma divus eksemplārus paraksta, apzīmogo un atgriež vienu eksemplāru pasūtītājam desmit darba dienu laikā pēc tā sastādīšanas un izsūtīšanas.
	4. Līguma izpildes termiņi iepirkuma priekšmeta izstrādei **– 70 kalendārās dienas.**
	5. Līgums par autoruzraudzību starp Pasūtītāju un Izpildītāju tiek noslēgts līdz būvdarbu uzsākšanai saskaņā ar finanšu piedāvājumu un Nolikuma noteikumiem pēc tam, kad saņemts atzinums no AS “Attīstības finanšu institūcijas Altum” par tehniskās dokumentācijas atbilstību programmai "Izaugsme un nodarbinātība" 4.2.1. specifiskā atbalsta mērķis "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākums "Veicināt energoefektivitātes paaugstināšanu dzīvojamās ēkās".

# 2. daļa PIEDĀVĀJUMA VEIDNES

#### 1. VEIDNES PRETENDENTA PIETEIKUMAM (paraugs)

#### 1.1 Pretendenta pieteikums iepirkumam

####  Ar šo piedāvājumu apliecinām savu līdzdalību iepirkumā par Ēkas fasādes apliecinājuma kartes, apliecinājuma kartes inženierbūvēm, darba organizācijas projekta izstrādi un autoruzraudzību daudzdzīvokļu dzīvojamām mājām Indrānu ielā 2 un Indrānu ielā 4, Koknesē, iepirkuma identifikācijas Nr.KKP2017/17

#### Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### PVN maksātāja reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Tālrunis \_\_\_\_\_\_\_\_\_\_\_\_\_\_, fakss \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Amatpersona (līguma noslēgšanai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

####  (ieņemamais amats, vārds, uzvārds)

#### Kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

####  (ieņemamais amats, vārds, uzvārds, tālrunis, e-pasts)

#### Lūdzam atzīmēt, vai piedāvājumu iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (vajadzīgo pasvītrot).

#### Apstiprinām, ka esam iepazinušies un atzīstam par pareizām iepirkuma un līgumu prasības, tās ir skaidras un saprotamas, iebildumu un pretenziju nav. Mēs piekrītam piedalīties iepirkumā un garantējam prasību izpildi, kā arī garantējam iesniegto dokumentu un informācijas patiesumu.

#### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

#### (vadītāja vai pilnvarotās personas amats) (paraksts) (paraksta atšifrējums)

#### Datums\_\_\_\_\_\_\_\_\_\_\_\_\_\_\_\_\_\_\_

#### VEIDNES INFORMĀCIJAI PAR PIEREDZI

##### 2.1. Informācija par atbildīgā Būvspeciālista \_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds) pakalpojumu sniegšanu laika posmā no 2014. – 2016. gadam

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Adrese** | **Stāvu skaits** | **Dzīvokļu skaits** | **Kopējā ēkas platība m²** | **Prognozētais kopējais siltumenerģijas ietaupījums %** |  **Projekta izstrādāšanas gads** |
| **1.** |  |  |  |  |  |  |
| **2.** |  |  |  |  |  |  |

Par **visiem** sarakstā norādītajiem darbiem, ar kuru izpildi pretendents apliecina savu atbilstību iepirkuma nolikumā noteiktajām prasībām, pievieno pozitīvas pakalpojumu saņēmēja **atsauksmes.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

*(vadītāja vai pilnvarotās personas amats)* *(paraksts) (paraksta atšifrējums)*

 **\_\_\_\_\_\_\_\_\_\_\_\_\_\_**

*(datums)*

#### SPECIĀLISTA CV

**Līguma izpildē piesaistītā būvspeciālista**

CURRICULUM VITAE

**Vārds, uzvārds:**

**Izglītība:**

**Dzimšanas datums:**

|  |  |
| --- | --- |
| **Izglītības iestāde, mācību laiks (no ... līdz...)** | **Iegūtais(-ie) grāds(-i) vai kvalifikācija (-as)** |
|  |  |
|  |  |
|  |  |

**Darba pieredze.**

| **Laiks (no ... līdz ...)** | **Uzņēmums** | **Amats** |
| --- | --- | --- |
|  |  |  |
|  |  |  |
|  |  |  |

**Profesionālā pieredze.**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Līgumanosaukums,adrese | Īss līguma priekšmeta apraksts | Līguma izpildes gads | Pasūtītājs, tālrunis | Līguma cena (EUR, bez PVN) | Amats |
| 1. |  |  |  |  |  |  |
| 2. |  |  |  |  |  |  |
|  |  |  |  |  |  |  |
|  |  |  |  |  |  |  |

Apliecinu, ka sniegtā informācija ir patiesa un *\_\_\_\_\_\_\_\_\_\_\_\_\_\_\_* uzvaras gadījumā piedalīšos

 *(pretendenta)*

iepirkuma līguma izpildē.

Iepirkuma līguma izpildē piesaistītā speciālista

vārds, uzvārds \_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_ parakts \_\_\_\_\_\_\_\_\_\_\_\_\_\_

Pretendenta amatpersona, kurai ir paraksta tiesības vai pilnvarotās personas

vārds, uzvārds \_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_ parakts \_\_\_\_\_\_\_\_\_\_\_\_\_\_

#### VEIDNE FINANŠU PIEDĀVĀJUMAM

**FINANŠU PIEDĀVĀJUMS**

 Iepirkuma priekšmeta izstrāde atbilstoši Ministru kabineta 2014.gada 2.septembra noteikumiem Nr.529 “Ēku būvnoteikumi”, Ministru kabineta 2014. gada 16. septembra noteikumiem Nr. 551 "Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi" un 15.03.2016. Ministru kabineta noteikumiem Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”.

Mēs piedāvājam veikt iepirkuma priekšmeta 1.daļas izstrādi

daudzdzīvokļu dzīvojamai mājai Indrānu ielā 2,Koknesē par sekojošu cenu:

|  |  |  |  |
| --- | --- | --- | --- |
|  Nosaukums | Cena euro | PVN euro | Kopā euro |
| Projektēšanas darbi |  |  |  |
| Projektēšanas darbi par galu noslēģšanu ēkām Indrānu ielā 2 un Indrānu ielā 4 (projektēšanas uzdevuma 2.3.punkts) |  |  |  |
| Autoruzraudzība būvdarbu izpildes laikā |  |  |  |
| Kopā |  |  |  |

Mēs piedāvājam veikt iepirkuma priekšmeta 2.daļas izstrādi

daudzdzīvokļu dzīvojamai mājai Indrānu ielā 4,Koknesē par sekojošu cenu:

|  |  |  |  |
| --- | --- | --- | --- |
| Nosaukums | Cena euro | PVN euro | Kopā euro |
| Projektēšanas darbi |  |  |  |
| Autoruzraudzība būvdarbu izpildes laikā |  |  |  |
| Kopā |  |  |  |

Mēs piedāvājam veikt iepirkuma priekšmeta 1.un 2.daļas izstrādi par sekojošu cenu:

|  |  |  |  |
| --- | --- | --- | --- |
| Nosaukums | Cena euro | PVN euro | Kopā euro |
| Iepirkuma priekšmeta 1.daļas izstrāde |  |  |  |
| Iepirkuma priekšmeta 2.daļas izstrāde |  |  |  |
| Kopā |  |  |  |

Mēs nosakām piedāvājuma derīguma termiņu \_\_\_ dienas no piedāvājuma iesniegšanas termiņa beigām

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, atšifrējums)

#### PROJEKTĒŠANAS UZDEVUMI

**5.1. PROJEKTĒŠANAS UZDEVUMS**

**SIA „Kokneses Komunālie pakalpojumi”**

1905.gada iela 7, Koknese, Kokneses novads, LV-5113,Latvija, Tālrunis 65161838

Nodokļu maksātāja reģistrācijas Nr.48703001147

A/S SEB banka, Kods: UNLALV2X

Konts: LV21 UNLA 0050 0015 8787 8

e-pasts: komunalie@inbox.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PROJEKTĒŠANAS UZDEVUMS**

**Ēkas fasādes apliecinājuma kartes, apliecinājuma kartes inženierbūvēm un darbu organizācijas projekta izstrāde daudzdzīvokļu dzīvojamai māja Indrānu ielā 2, Koknesē**

**Projektēšanas uzdevuma mērķis**: zema enerģijas patēriņa māja, ēkas tehniskā stāvokļa uzlabošana, ēkas arhitektoniskā izskata uzlabošana.

**Projektēšanas uzdevums izstrādāts** saskaņā ar Energosertifikātu un tā pielikumiem, Tehniskās apsekošanas atzinumu un daudzdzīvokļu dzīvojamās mājas Indrānu ielā 2, Koknesē dzīvokļu īpašnieku kopsapulces lēmumu.

Ēkas fasādes vienkāršotās renovācijas apliecinājuma karti, apliecinājuma karti inženierbūvēm un darba organizācijas projektu paredzēts iesniegt AS “Attīstības finanšu institūcijā Altum” dalībai programmā "Izaugsme un nodarbinātība" 4.2.1. specifiskais atbalsta mērķis "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskais atbalsta mērķis "Veicināt energoefektivitātes paaugstināšanu dzīvojamās ēkās".

 Pēc projekta saskaņošanas ar pasūtītāju projektētājs ēkas fasādes apliecinājuma karti iesniedz akceptēšanai Kokneses apvienotajā pašvaldību būvvaldē.

**Tehniskajā projektā paredzēt sekojošus būvdarbus:**

 **I Pārsegumi**

**1.1.** Bēniņu siltināšana saskaņā ar energoaudita pārskatu (EAP) un laipu tehnoloģisko vietu apkopei ierīkošana

**1.2.** Pagraba griestu siltināšana saskaņā ar EAP

**1.3.** Pagarināt jumta latojumu, nemainot esošās jumta nesošās konstrukcijas, nodrošinot jumtu savienojumu ēkām Indrānu ielā 2 un Indrānu ielā 4

**1.4.** Jumta seguma nomaiņa un bojāto konstrukciju nomaiņa

 **II Ārsienas**

**2.1.** Ārsienu plaisu un starppaneļu šuvju hermetizācija un aizdare

**2.2.** Gala sienas siltināšana saskaņā ar EAP

**2.3.** Izstrādāt iespēju par galu noslēģšanu ēkām Indrānu ielā 2 un Indrānu ielā 4, saskaņā ar EAP

**2.4.** Fasādes sienu siltināšana saskaņā ar EAP

**2.5.** Logu un durvju ailu siltināšana pa perimetru saskaņā ar EAP

**2.6.** Sienu siltināšana lodžijās

**2.7.** Kāpņu telpām stikla bloku demontāža, ailes daļēja aizmūrēšana un logu montāža, logu izvietojumu un skaitu veidot vienādu ar ēkas Indrānu ielā 4 kāpņutelpas logu izvietojumu, saskaņā ar EAP

**2.8.** Cokola siltināšana saskaņā ar EAP

**2.9.** Pamatu zem grunts siltināšana saskaņā ar EAP

**2.10.** Bruģakmens apmales ar 3% kritumu prom no ēkas atjaunošana pa mājas perimetru

 **III Logi, durvis, ailes**

**3.1.** Logu nomaiņa dzīvokļos (pēc nepieciešamības) saskaņā ar EAP, , norādot maināmo un nemaināmo logu skaitu un fasāžu plānos atzīmēt maināmos logus un to tipus atbilstoši specifikācijai

**3.2.** Pagraba logu aizmūrēšana un regulējamu ventilācijas restu iestrāde.

**3.3.** Logu aizmūrēšana bēniņos un ventilācijas restes iebūvēšana

**3.4.** Bēniņu lūku nomaiņa (ievērojot ugunsdrošības prasības) saskaņā ar EAP

**3.5.** Jumta lūku nomaiņa

 **IV Ventilācijas sistēmas**

**4.1.** Ventilācijas šahtu tīrīšana

**4.2.** Ventilācijas skursteņu bēniņu telpā un virsjumta daļas remonts

**4.3.** Ventilācijas skursteņu noslēgrestes un nosegcepuru uzstādīšana

**4.4.** Pieplūdes ventilācijas ierīkošana dzīvojamās istabās, montējot manuāli regulējamus gaisa pieplūdes vārstus ārsienās

 **V Apkures sistēma**

**5.1.** Guļvadu un stāvvadu pagrabā siltināšana

**5.2.** Sildķermeņu nomaiņa dzīvokļos

**5.3.** Sildķermeņu nomaiņa kāpņutelpās

**5.4.** Apvedcauruļu ierīkošana pie sildķermeņiem

**5.5.** Termoregulatoru un alakatoru uzstādīšana pie sildķermeņiem, rūpnieciski iestatīta minimālā 16°C temperatūra

**5.6.** Sistēmas skalošana

**5.7.** Apkures stāvvadiem izveidot noslēgventīli ar sistēmas iztukšošanas iespēju

**5.8.** Iekšējo tīklu plānos un aksonometriskajās shēmās paredzēt inženiertīklu (apkures un ventilācijas) iekārtu izvietojumu

 **VI Aukstā ūdens un kanalizācijas sistēma**

**6.1.** Aukstā ūdens stāvvadu nomaiņa

**6.2.** Aukstā ūdens guļvadu nomaiņa

**6.3.** Pretkondensāta izolācijas ierīkošana

 **VII Lietusūdens kanalizācija**

**7.1.** Lietusūdens noteku atjaunošana pie fasādes

**7.2.** Lietusūdens novadīšana vismaz 2 m no ēkas

  **VIII Karstā ūdens apgādes sistēma**

**8.1.** Karstā ūdensvada stāvvadu nomaiņa

**8.2.** Karstā ūdens sistēmas guļvadu nomaiņa un siltināšana

 **IX Elektroinstalācija**

**9.1.** Elektroinstalācijas sakārtošana pagrabstāvā instalāciju pārcelšana virs siltumizolācijas slāņa un nolietoto posmu nomaiņa

**9.2.** Zibensaizsardzības sistēmas ierīkošana

 **X Citi darbi**

**10.1.** Ieejas mezglu jumtiņu apakšpusē plaisu un korodējošo stiegru apstrāde, nosegšana ar cementa-javas maisījumu, krāsošana un lietusūdeņu noteku izveidošana.

**10.2.** Ieejas mezglu jumtiņu seguma nomaiņa.

**10.3.** Lodžiju apakšpusē korodējušo stiegru apstrāde un nosegšana.

**10.4.** Lodžiju margu atjaunošana – tīrīšana, krāsošana.

**10.5.** Lodžiju priekšējo paneļu un starp dzīvokļiem norobežojošo paneļu nomaiņa.

**10.6.** Lieveņa atjaunošana

Projektēšanas uzdevumā norādītais būvprojekta sastāvs ir noteiktais minimums.

Projektētājam ir pienākums izstrādāt nepieciešamos rasējumus, paskaidrojošo daļu u.c. dokumentus papildus noteiktajam, ja tas nepieciešams būvprojektā attiecīgā būvdarba detalizētam risinājumam pēc saviem ieskatiem vai pasūtītāja pieprasījuma, vai ALTUM pieprasījuma.

Darbu organizēšanas projektu izstrādāt saskaņā ar Ministru kabineta 2014.gada 19.augusta noteikumiem Nr.500 “Vispārīgie būvnoteikumi”.

Būvdarbu organizācijas projektā jāparedz:

1. Būvdarbu ģenerālplāns, paskaidrojuma raksts, darba aizsardzības plāns;

2. Būvlaukuma nožogojums, mājas ieejas mezglu norobežošana;

3. Gājēju kustības shēma;

4. Transporta iebraukšanas - izbraukšanas vieta;

5. Būvizstrādājumu iespējamās novietnes;

6. Būvgružu konteineru vietas;

7. Būvdarbu tehnoloģijas secība.

Projektu izstrādā saskaņā ar Ēkas energosertifikātu un tā pielikumiem, Tehniskās apsekošanas atzinumu.

Būvdarbu apjomus izstrādāt detalizēti un ņemt vērā visus nepieciešamos papilddarbus.

Būvniecības izmaksu aprēķinu izstrādāt atbilstoši Ministru kabineta 2015.gada 30.jūnija noteikumiem Nr.330 “Noteikumi par Latvijas būvnormatīvu LBN 501-15 "Būvizmaksu noteikšanas kārtība" un ņemt vērā visus nepieciešamos papilddarbus.

**Izstrādāt atsevišķi būvapjomus un būvniecības izmaksas galu noslēģšanai ēkām Indrānu ielā 2 un Indrānu ielā 4.**

Apliecinājuma karti inženierbūvēm izstrādā saskaņā ar Ministru kabineta 2014. gada 16. septembra noteikumiem Nr. 551 "Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi".

Objekts obligāti jāapseko dabā, pirms projekta izstrādes.

SIA „Kokneses Komunālie pakalpojumi”

Valdes loceklis Aigars Zīmelis

#

* 1. **PROJEKTĒŠANAS UZDEVUMS**

**SIA „Kokneses Komunālie pakalpojumi”**

1905.gada iela 7, Koknese, Kokneses novads, LV-5113,Latvija, Tālrunis 65161838

Nodokļu maksātāja reģistrācijas Nr.48703001147

A/S SEB banka, Kods: UNLALV2X

Konts: LV21 UNLA 0050 0015 8787 8

e-pasts: komunalie@inbox.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PROJEKTĒŠANAS UZDEVUMS**

**Ēkas fasādes apliecinājuma kartes, apliecinājuma kartes inženierbūvēm un darbu organizācijas projekta izstrāde daudzdzīvokļu dzīvojamai mājai Indrānu ielā 4, Koknesē**

**Projektēšanas uzdevuma mērķis:** zema enerģijas patēriņa māja, ēkas tehniskā stāvokļa uzlabošana, ēkas arhitektoniskā izskata uzlabošana.

**Projektēšanas uzdevums izstrādāts** saskaņā ar Energosertifikātu un tā pielikumiem, Tehniskās apsekošanas atzinumu un daudzdzīvokļu dzīvojamās mājas Indrānu ielā 4, Koknesē dzīvokļu īpašnieku kopsapulces lēmumu.

Ēkas fasādes vienkāršotās renovācijas apliecinājuma karti, apliecinājuma karti inženierbūvēm un darba organizācijas projektu paredzēts iesniegt AS “Attīstības finanšu institūcijā Altum” dalībai programmā "Izaugsme un nodarbinātība" 4.2.1. specifiskais atbalsta mērķis "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskais atbalsta mērķis "Veicināt energoefektivitātes paaugstināšanu dzīvojamās ēkās".

 Pēc projekta saskaņošanas ar pasūtītāju projektētājs ēkas fasādes apliecinājuma karti iesniedz akceptēšanai Kokneses apvienotajā pašvaldību būvvaldē.

**Tehniskajā projektā paredzēt sekojošus būvdarbus:**

**1. Pārsegumi**

1.1. Bēniņu siltināšana saskaņā ar energoaudita pārskatu (EAP) un laipu tehnoloģisko vietu apkopei ierīkošana

1.2. Pagraba griestu siltināšana saskaņā ar EAP

1.3. Pagarināt jumta latojumu, nemainot esošās jumta nesošās konstrukcijas, nodrošinot jumtu savienojumu ēkām Indrānu ielā 4 un Indrānu ielā 2

1.4. Jumta seguma nomaiņa, bojāto jumta konstrukciju nomaiņa

**2. Ārsienas**

2.1. Ārsienu plaisu un starppaneļu šuvju hermetizācija un aizdare

2.2. Fasādes un gala sienas siltināšana saskaņā ar EAP

2.3. Logu un durvju ailu siltināšana pa perimetru saskaņā ar EAP

2.4. Sienu siltināšana lodžijās

2.5. Cokola siltināšana saskaņā ar EAP

2.6. Pamatu zem grunts siltināšana saskaņā ar EAP

2.7. Bruģakmens apmales ar 3% kritumu prom no ēkas atjaunošana pa mājas perimetru

**3. Logi, durvis, ailes**

3.1. Logu nomaiņa dzīvokļos (pēc nepieciešamības) saskaņā ar EAP, norādot maināmo un nemaināmo logu skaitu un fasāžu plānos atzīmēt maināmos logus un to tipus atbilstoši specifikācijai

3.2. Pagraba logu aizmūrēšana, iebūvējot regulējamas ventilācijas restes

3.3. Kāpņu telpās katra otrā loga aizmūrēšana un logu montāža, logu skaitu saskaņot ar Pasūtītāju

3.4. Logu aizmūrēšana bēniņos un ventilācijas restes iebūvēšana

3.5. Bēniņu lūku nomaiņa (ievērojot ugunsdrošības prasības) saskaņā ar EAP

3.6. Jumta lūku nomaiņa

**4. Ventilācijas sistēmas**

4.1.Ventilācijas šahtu tīrīšana

4.2. Ventilācijas skursteņu bēniņu telpā un virsjumta daļu remonts

4.3. Ventilācijas skursteņu noslēgrestes un nosegcepuru uzstādīšana

4.4. Pieplūdes ventilācijas ierīkošana dzīvojamās istabās, montējot manuāli regulējamus gaisa pieplūdes vārstus ārsienās

**5. Apkures sistēma**

5.1. Guļvadu un stāvvadu pagrabā siltināšana

5.2. Sildķermeņu nomaiņa dzīvokļos

5.3. Sildķermeņu nomaiņa kāpņutelpās

5.4. Apvedcauruļu ierīkošana pie sildķermeņiem

5.5. Termoregulatoru un alakatoru uzstādīšana pie sildķermeņiem, rūpnieciski iestatīta minimālā 16°C temperatūra

5.6. Sistēmas skalošana

5.7. Apkures sistēmas stāvvadiem izveidot noslēgventīli ar sistēmas iztukšošanas iespēju

5.8. Iekšējo tīklu plānos un aksonometriskajās shēmās paredzēt inženiertīklu (apkures un ventilācijas) iekārtu izvietojumu

**6. Aukstā ūdens un kanalizācijas sistēma**

6.1. Aukstā ūdens guļvadu un stāvvadu nomaiņa

6.2. Kanalizācijas guļvadu un stāvvadu nomaiņa

6.2. Pretkondensāta izolācijas ierīkošana

**7. Lietusūdens kanalizācija**

7.1. Lietusūdens noteku atjaunošana pie fasādes

7.2. Lietusūdens novadīšana vismaz 2 m no ēkas

**8. Karstā ūdens apgādes sistēma**

8.1. Karstā ūdens sistēmas guļvadu nomaiņa un siltināšana

8.2. Karstā ūdensvada stāvvadu nomaiņa

**9. Elektroinstalācijas**

9.1. Elektroinstalācijas sakārtošana pagrabstāvā, instalāciju pārcelšana virs siltumizolācijas slāņa un nolietoto posmu nomaiņa

9.2. Zibensaizsardzības sistēmas ierīkošana

**10. Citi darbi**

10.1. Ieejas mezglu jumtiņu apakšpusē plaisu un korodējošo stiegru apstrāde, nosegšana ar cementa-javas maisījumu, krāsošana un lietusūdeņu noteku izveidošana.

10.2. Ieejas mezglu jumtiņu seguma nomaiņa.

10.3. Lodžiju apakšpusē korodējušo stiegru apstrāde un nosegšana.

10.4. Lodžiju margu atjaunošana – tīrīšana, krāsošana.

10.5. Lodžiju priekšējo paneļu un starp dzīvokļiem lodžiju norobežojošo paneļu nomaiņa.

10.6. Lieveņa atjaunošana

Projektēšanas uzdevumā norādītais būvprojekta sastāvs ir noteiktais minimums.

Projektētājam ir pienākums izstrādāt nepieciešamos rasējumus, paskaidrojošo daļu u.c. dokumentus papildus noteiktajam, ja tas nepieciešams būvprojektā attiecīgā būvdarba detalizētam risinājumam pēc saviem ieskatiem vai pasūtītāja pieprasījuma, vai ALTUM pieprasījuma.

Darbu organizēšanas projektu izstrādāt saskaņā ar Ministru kabineta 2014.gada 19.augusta noteikumiem Nr.500 “Vispārīgie būvnoteikumi”.

Būvdarbu organizācijas projektā jāparedz:

1. Būvdarbu ģenerālplāns, paskaidrojuma raksts, darba aizsardzības plāns;

2. Būvlaukuma nožogojums, mājas ieejas mezglu norobežošana;

3. Gājēju kustības shēma;

4. Transporta iebraukšanas - izbraukšanas vieta;

5. Būvizstrādājumu iespējamās novietnes;

6. Būvgružu konteineru vietas;

7. Būvdarbu tehnoloģijas secība.

Projektu izstrādā saskaņā ar Ēkas energosertifikātu un tā pielikumiem, Tehniskās apsekošanas atzinumu.

Būvdarbu apjomus izstrādāt detalizēti un ņemt vērā visus nepieciešamos papilddarbus.

Būvniecības izmaksu aprēķinu izstrādāt atbilstoši Ministru kabineta 2015.gada 30.jūnija noteikumiem Nr.330 “Noteikumi par Latvijas būvnormatīvu LBN 501-15 "Būvizmaksu noteikšanas kārtība" un ņemt vērā visus nepieciešamos papilddarbus.

Apliecinājuma karti inženierbūvēm izstrādā saskaņā ar Ministru kabineta 2014. gada 16. septembra noteikumiem Nr. 551 "Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi".

Objekts obligāti jāapseko dabā, pirms projekta izstrādes.

SIA „Kokneses Komunālie pakalpojumi”

valdes loceklis Aigars Zīmelis

#

# 3.daļa – LĪGUMU PROJEKTI

**LĪGUMS Nr.** \_\_\_

Kokneses novada Kokneses pagastā 2017.gada \_\_\_\_\_

**SIA Kokneses Komunālie pakalpojumi,** reģistrācijas Nr. 48703001147, 1905.gada iela 7, Koknese, Kokneses novads, LV-5113, tās valdes locekļa **Aigara Zīmeļa** personā, kurš rīkojas pamatojoties uz statūtiem un 2016.gada 30.decembra pilnvarojuma līgumu, turpmāk tekstā saukts **Pasūtītājs**, no vienas puses, un \_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_, turpmāk tekstā saukts **Izpildītājs**, no otras puses, kopā sauktas arī **Puses**, bet katra atsevišķi Puse, pamatojoties uz Iepirkuma Nr.KKP 2017/17 priekšmeta \_\_.daļas rezultātiem un **Izpildītāja** iesniegto piedāvājumu, turpmāk tekstā – **Piedāvājum**s, noslēdz šādu līgumu, turpmāk tekstā **– Līgums**.

**1. LĪGUMA PRIEKŠMETS**

1.1. Saskaņā ar Iepirkuma priekšmeta \_\_\_.daļas rezultātiem Izpildītājs apņemas izstrādāt\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*tehniskā dokumenta nosaukums)* daudzdzīvokļu dzīvojamai mājai \_\_\_\_\_\_\_\_\_\_\_\_\_\_\_\_\_\_, Koknesē, Kokneses pagastā, Kokneses novadā turpmāk tekstā **Projekts,** saskaņā ar Izpildītāja iesniegto Piedāvājumu.

1.2. Pasūtītājs apņemas samaksāt Izpildītājam par pienācīgā kārtā izstrādāto Ēkas energosertifikātu, tehniskās apsekošanas atzinumu, ēkas fasādes vienkāršotās renovācijas apliecinājuma karti, apliecinājuma karti inženierbūvēm un darba organizācijas projektu, saskaņā ar šī Līguma nosacījumiem.

1.3.Izpildītājs apņemas par saviem līdzekļiem veikt Projekta tehniskās dokumentācijas saskaņošanu ar normatīvos aktos noteiktajām institūcijām un personām, Līgumā un Latvijas Republikas normatīvajos aktos paredzētajā kārtībā, tajā skaitā veikt saskaņošanu Kokneses apvienotā pašvaldību Būvvaldē.

1.4. Puses vienojas, ka vienlaicīgi ar Projekta nodošanu - pieņemšanu Izpildītājs saskaņā ar Civillikuma 841.pantu, Autortiesību likuma 2.panta sesto daļu, 15.panta pirmo daļu un 16.panta otro daļu, bez atlīdzības atsavina par labu Pasūtītajam savas mantiskās autortiesības uz Izpildītāja izstrādāto Projektu. Pasūtītājam ir tiesības bez Izpildītāja atļaujas publicēt Izpildītāja iesniegtos materiālus, kā arī prasīt Izpildītājam tos mainīt, pārstrādāt, dalīt daļās. Ja puses nevar vienoties par šo darbu izpildi Pasūtītājs ir tiesīgs piesaistīt citu Izpildītāju minētā uzdevuma izpildei

1.5. Saskaņā ar \_\_\_\_\_\_\_\_\_\_\_ *(uzvarētāja nosaukums*) Iepirkumā iesniegto dokumentāciju objektā tiek nozīmēti sekojoši speciālisti:

\_\_\_\_\_\_\_\_(vārds uzvārds), Būvspeciālists \_\_\_\_\_\_\_\_\_\_\_\_\_\_projektēšanā;

\_\_\_\_\_\_\_\_(vārds uzvārds), Būvspeciālists \_\_\_\_\_\_\_\_\_\_\_\_\_\_ projektēšanā;

 \_\_\_\_\_\_\_\_(vārds uzvārds), Būvspeciālists \_\_\_\_\_\_\_\_\_\_\_\_\_\_ projektēšanā.

**2. NORĒĶINU KĀRTĪBA**

2.1. Projekta izstrādes cena bez PVN ir \_\_\_EUR (*summa vārdiem*), PVN ir \_\_\_EUR (*summa vārdiem*). Kopējā līguma cena (turpmāk tekstā – Līguma cena) ir \_\_\_ (*summa vārdiem*). Līguma cenā ir iekļautas visas izmaksas, kas ir saistītas ar šā Līguma izpildi.

2.2. Līguma darbības laikā Projekta cenu nedrīkst paaugstināt.

2.3. Līguma cenu Pasūtītājs samaksā 10 (desmit) darbdienu laikā pēc Projekta nodošanas – pieņemšanas akta abpusējas parakstīšanas un rēķina saņemšanas no Izpildītāja.

2.4. Par Līguma summas samaksas dienu tiek uzskatīta diena, kad Pasūtītājs veicis pārskaitījumu uz Izpildītāja norādīto bankas norēķinu kontu.

**3.LĪGUMA SPĒKĀ STĀŠANĀS UN IZPILDES TERMIŅI**

3.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.

3.2. Līgumā paredzēto darbu uzsākšanas laiks - indikatīvi 2017.gada jūlija mēnesis. Izpildītājs apņemas nodrošināt Projekta izstrādi līdz 2017.gada \_\_\_\_\_\_\_\_\_\_\_\_\_\_.

**4.PROJEKTA IZSTRĀDE UN PIEŅEMŠANA**

* 1. Projektu izstrādā saskaņā ar Latvijas Republikā spēkā esošo Būvniecības likumu, būvnormatīviem un visiem būvniecības noteikumiem.
	2. Tehniskajā piedāvājumā izmantotajiem risinājumiem (renovācijas un siltināšanas materiāli, tehnoloģijas u.c.) pilnībā jāatbilst Latvijas Republikā spēkā esošajam Būvniecības likumam, būvnormatīviem, ugunsdrošības normām un visiem pārējiem normatīviem aktiem, kas attiecas uz konkrētā tipa ēku.
	3. Izpildītājs veic Projekta bezmaksas kvalitātes nodrošināšanu, t.sk., Projekta aktualizāciju nodrošinot tā atbilstību normatīvo aktu prasību pārmaiņām ne ilgāk kā 2 (divus) gadus no Nodošanas – pieņemšanas akta abpusējas parakstīšanas dienas.
	4. Projekta nodošana tiek apstiprināta ar abpusēji parakstītu darbu pieņemšanas – nodošanas aktu, turpmāk – Akts.
	5. Izpildītājs iesniedz dokumentus 5 (piecos) eksemplāros papīra izdrukā ar oriģināliem parakstiem un 1 (vienu) eksemplāru elektroniskā formātā.
	6. Ja Projekta pieņemšanas gaitā tiek konstatēts, ka Projekts izstrādāts nekvalitatīvi, neatbilstoši Līguma noteikumiem vai Aktā norādītā informācija neatbilst Līguma noteikumiem, Akts netiek parakstīts līdz trūkumu pilnīgai novēršanai.
	7. Izpildītājs novērš Pasūtītāja konstatētos trūkumus savstarpēji norunātā termiņā, bet, ja Puses nevar vienoties ar trūkumu novēršanas termiņu – 10 darba dienu laikā no defekta konstatēšanas un defekta novēršanas pieprasījuma saņemšanas no Pasūtītāja Izpildītājs ir tiesīgs konstatētos defektus novērst pirms Pasūtītāja pieprasījuma saņemšanas.
	8. Pakalpojums uzskatāms par pieņemtu ar brīdi, kad Pasūtītājs ir parakstījis darbu pieņemšanas aktu.
	9. Izpildītājs atbild uz Pasūtītāja uzdotajiem jautājumiem un bez maksas labo kļūdas un trūkumus iesniegtajā dokumentācijā arī 2 (divus) gadus pēc pieņemšanas – nodošanas akta parakstīšanas.
	10. Izpildītājs veic Projekta bezmaksas korekciju, papildināšanu, lai izstrādātais Projekts atbilstu nosacījumiem, kas nepieciešami, lai projektu iesniegtu AS "Attīstības finanšu institūcijā Altum" dalībai programmā "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās".

**5. PUŠU TIESĪBAS UN PIENĀKUMI**

5.1. **PASŪTĪTĀJS:**

5.1.1. samaksā par kvalitatīvi, atbilstoši Līguma noteikumiem izstrādāto un Pasūtītāja pieņemto Projektu Līgumā noteiktajā kārtībā;

5.1.2. nodrošina savlaicīgu Projekta pieņemšanu;

5.1.3. pieprasa Projekta izstrādē iesaistītā personāla nomaiņu, ja rodas sūdzības par pakalpojuma sniegšanas kvalitāti vai citi objektīvi apstākļi, kas tam liedz piedalīties pakalpojuma sniegšanā;

5.2. **IZPILDĪTĀJS:**

5.2.1. ar saviem resursiem veic kvalitatīvu Projekta izstrādi, t.i. nodrošina nepieciešamos sertificētus un kvalificētus darbiniekus, mehānismus, instrumentus u.c.;

5.2.2. nodrošina drošības tehnikas, darba drošības un ugunsdrošības prasību ievērošanu;

5.2.3. novērš Līgumā noteiktajā kārtībā noformētajā aktā fiksētos trūkumus;

5.2.4. nomaina pakalpojuma sniegšanā iesaistīto personālu pēc Pasūtītāja argumentēta pieprasījuma;

5.2.5. ievēro Latvijas Republikas likumus un citus normatīvos aktus, kas attiecas uz Projekta izstrādes kārtību un kvalitāti;

5.2.6. nodrošina Projekta izstrādi noteiktajā termiņā;

5.2.7. nenodod Līguma noteikto pienākumu izpildi trešajām personām bez saskaņošanas ar Pasūtītāju;

5.3. Puses ievēro Līguma izpildes un Pakalpojuma sniegšanas gaitā iegūtās informācijas konfidencialitāti, neizpaužot šādu informāciju trešajām personām, izņemot normatīvajos aktos noteiktos gadījumus. Konfidencialitātes nosacījums attiecas gan uz rakstisku, gan uz mutisku, gan uz elektroniski saņemto informāciju, kā arī uz jebkuru citu informāciju, neatkarīgi no informācijas nodošanas veida, laika un vietas. Izpildītājs šo informāciju un dokumentāciju ir tiesīgs izmantot tikai Līgumā noteikto darbu veikšanai. Izpildītājs apņemas šo informāciju un dokumentāciju neizpaust trešajām personām, kuras nav saistītas ar objekta autoruzraudzību.

**6. PUŠU ATBILDĪBA**

6.1. Ja Izpildītājs neveic Projekta izstrādi Līgumā noteiktajā termiņā, tas maksā Pasūtītājam līgumsodu 0,5% apmērā no Līguma summas par katru kavējuma dienu, kopumā ne vairāk kā 10% no kopējās līguma summas.

6.2. Līgumsoda samaksa neatbrīvo Puses no Līguma saistību izpildes.

6.3. Ja Pasūtītājs neveic Līguma summas apmaksu 10 (desmit) darbdienu laikā pēc Projekta nodošanas - pieņemšanas akta abpusējas parakstīšanas un rēķina saņemšanas no Izpildītāja, tad tas maksā Izpildītājam soda naudu 0,5% apmērā no neapmaksātas Līguma summas par katru nākamo kavējuma dienu, kopumā ne vairāk kā 10% no kopējās līguma summas.

6.4. Izpildītājs ir atbildīgs par apakšuzņēmēju darbu, ja tādi tiek piesaistīti.

**7. PAKALPOJUMA KVALITĀTE**

7.1. Kvalitatīvs Projekts Līguma izpratnē ir Projekts, kas atbilst Līguma noteikumiem, tajā skaitā Piedāvājumam, likumos un citos normatīvajos aktos noteiktām prasībām attiecībā uz Projekta kvalitāti.

7.2. Projekts atzīstams par neatbilstošu Līguma noteikumiem arī gadījumos, ja par Projektu sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār, vai arī tas rada vai var radīt apdraudējumu Pasūtītājam.

**8. NEPĀRVARAMA VARA**

8.1. Ja kāda no Pusēm nepilda savus pienākumus saskaņā ar Līgumu nepārvaramas varas apstākļu dēļ, tā ir atbrīvojama no atbildības par Līguma neizpildi vai Līguma pienācīgu izpildi.

8.2. Ar nepārvaramas varas apstākļiem tiek saprasti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt vai pienācīgi izpildīt saistības un ja šos apstākļus nebija iespējams paredzēt, kā arī nebija iespējams novērst ar saprātīgiem un godīgiem paņēmieniem. Ar nepārvaramas varas apstākļiem Līguma izpratnē netiek saprastas jebkāda veida ekonomiskās vai finanšu grūtības vai arī globālo vai lokālo ekonomikas procesu ietekme.

8.3. Par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) dienu laikā no rakstiskā paziņojuma nosūtīšanas vai nodošanas.

8.4. Ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav ņemami vērā Līguma neizpildes vai nepienācīgas izpildes gadījumā.

**9. LĪGUMA TERMIŅŠ UN TĀ IZBEIGŠANA**

9.1. Līgums stājas spēkā no tā abpusējās parakstīšanas brīža un ir spēkā līdz Pušu saistību pilnīgai izpildei.

9.2. Pasūtītājam ir tiesības ar rakstisku paziņojumu vienpusēji atkāpties no Līguma, ja Izpildītājs kavē no Līguma izrietošo saistību izpildi vairāk par 30 (trīsdesmit) dienām.

9.4. Līgums var tikt izbeigts pirms Līguma darbības termiņa beigām Pusēm savstarpēji rakstveidā vienojoties.

**10. CITI NOTEIKUMI**

10.1. Līguma izpildes gaitā Pusēm ir saistoši cenu aptaujas dokumentos paredzētie noteikumi un Piedāvājumā ietvertā informācija.

10.2. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, Pusēm vienojoties. Ja vienošanās netiek panākta, strīds tiek izšķirts Latvijas Republikas normatīvajos aktos noteiktajā kārtībā Latvijas Republikas tiesā.

10.3. Līguma nosacījumi var tikt grozīti Pusēm savstarpēji vienojoties, rakstiski noformējot Līguma grozījumus, labojumus un papildinājumus. Tie pievienojami Līgumam kā pielikumi un kļūst par Līguma neatņemamu sastāvdaļu.

10.5. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas šajā Līgumā.

10.6. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.

10.7. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

10.8. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.

10.9. Ja kāds no Līguma punktiem kāda iemesla dēļ zaudē spēkā esamību, tas neietekmē citus Līguma noteikumus un pārējie Līguma punkti paliek spēkā.

10.10. Pusēm ir tiesības izvirzīt viena otrai pretenzijas par Līgumā noteikto saistību neizpildi, pieprasīt zaudējumu atlīdzību un līgumsodus, nosūtot rakstveida pretenziju par Līgumā noteikto saistību neizpildi. Ja 7 (septiņu) darbdienu laikā no rakstveida pretenzijas saņemšanas dienas Puse nav novērsusi pretenzijā norādītos pārkāpumus vai nav sniegusi pamatotus iebildumus par saistību neizpildes iemesliem, strīds nododams tiesā, saskaņā ar Latvijas Republikā spēkā esošajiem normatīvajiem aktiem.

10.11. Līgums sastādīts 2 (divos) identiskos eksemplāros uz 5 (piecām) lapām latviešu valodā, pa vienam eksemplāram katrai Pusei. Abiem Līguma eksemplāriem ir vienāds juridisks spēks. Puses piekrīt visiem Līguma noteikumiem un to parakstot, apstiprina, ka saprot tā noteikumus.

10.12. Līgumam ir \_\_\_ pielikumi, kas ir šī līguma neatņemama sastāvdaļa:

10.11.1. Līguma pielikums Nr.1 Finanšu piedāvājums uz \_\_\_(\_\_\_\_\_\_\_) lapām;

10.11.2. Līguma pielikums Nr.2 Projektēšanas uzdevums uz \_\_\_( \_\_\_\_\_\_) lapām.

**11. PUŠU REKVIZĪTI**

**Pasūtītājs *Izpildītājs***

|  |  |
| --- | --- |
| **SIA „Kokneses Komunālie pakalpojumi**Reģ. Nr.LV487030011471905.gada iela 7, Koknese,Kokneses novads, LV-5113,A/S SEB banka, Kods: UNLALV2XKonts: LV21 UNLA 0050 0015 8787 8e-pasts: komunalie@inbox.lv Tālrunis 65161838 |  |

**Autoruzraudzības līgums**

Kokneses pagasts, Kokneses novads 2017.gada \_\_\_\_\_\_\_\_\_\_\_\_\_\_\_

 **SIA Kokneses Komunālie pakalpojumi**, reģistrācijas Nr. 48703001147, 1905.gada iela 7, Koknese, Kokneses novads, LV-5113, tās valdes locekļa Aigara Zīmeļa personā, kurš rīkojas pamatojoties uz statūtiem un 2016.gada 30.decembra pilnvarojuma līgumu, turpmāk tekstā saukts **Pasūtītājs**, no vienas puses, un

 ......, reģ.Nr........., juridiskā adrese ......., tās ......... personā, kurš rīkojas saskaņā ar statūtiem, turpmāk tekstā **Izpildītājs**, no otras puses, abi kopā turpmāk tekstā saukti – **Puses,** noslēdza sekojošu līgumu:

**1. Līguma priekšmets**

1.1. Pasūtītājs uzdod un Izpildītājs apņemas veikt autoruzraudzības pakalpojumus objektā „Daudzdzīvokļu dzīvojamās mājas ­­­­\_\_\_\_\_\_\_\_\_\_\_\_\_\_\_\_\_, Koknesē energoefektivitātes paaugstināšanai”, turpmāk tekstā Objekts, Ministru Kabineta 2016. gada 15.marta noteikumu Nr.160 „Darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma „Veicināt energoefektivitātes paaugstināšanu dzīvojamās ēkās” īstenošanas noteikumu un „Projekta izstrāde daudzdzīvokļu dzīvojamai mājai \_\_\_\_\_\_\_\_\_\_\_\_, Koknesē, Kokneses novads energoefektivitātes paaugstināšanai” ietvaros, saskaņā ar saskaņoto – „Apliecinājuma karti ” – turpmāk tekstā Atjaunošanas projekts.

1.2. Līgums tiek finansēts saskaņā ar Ministru Kabineta 2016. gada 15.marta noteikumiem Nr.160 „Darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma „Veicināt energoefektivitātes paaugstināšanu dzīvojamās ēkās” īstenošanas noteikumiem.

1.3. Par autoruzraugu Objektā tiek norīkots:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.4. Līguma darbības laiks Objektā tiek noteikts visu būvdarbu periodu līdz būvdarbu pabeigšanai.

**2. Līguma summa un norēķinu kārtība**

2.1. Līgumcena autoruzraudzības pakalpojumu sniegšanai EUR \_\_\_\_ (\_\_\_\_\_\_euro un \_\_\_\_\_\_ centi), bez Pievienotās vērtības nodokļa 21% (PVN). PVN ir EUR \_\_\_\_\_(\_\_\_\_\_\_euro un \_\_\_\_\_centi). Summa ar PVN ir EUR \_\_\_\_\_\_\_\_, turpmāk tekstā sauktu Līguma summa.

2.2. Līguma summa ietver visus izdevumus un atlīdzību, kas saistīta ar autoruzraudzības veikšanu un Līgumā noteikto saistību izpildi, avansa maksājums netiek paredzēts.

2.3. Samaksa tiek veikta, veicot pārskaitījumu uz Izpildītāja norādīto bankas kontu vienu reizi mēnesī 20 (divdesmit) dienu laikā no Akta par izpildīto darbu parakstīšanas, rēķina saņemšanas un kad kredītiestāde ir ieskaitījusi naudas līdzekļus Pasūtītāja norēķinu kontā.

2.4. Ja Līgumā noteikto darbu izpilde tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Izpildītāja izpildīto darbu apjomu proporcionāli uz šī Līguma pārtraukšanas brīdi izpildīto Objekta būvdarbu apjomam. Pasūtītājs 15 (piecpadsmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem darbiem saskaņā ar pušu parakstīto aktu.

**3. Pušu pienākumi un tiesības**

3.1. Izpildītāja pienākumi un tiesības:

3.1.1. Izpildītājs apņemas veikt autoruzraudzību Objektā atbilstoši šī Līguma nosacījumiem, atbilstoši saskaņotajam Atjaunošanas projektam, Būvniecības likumam, 19.08.2014. Ministru kabineta noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem, nodrošinot veiksmīgu Atjaunošanas projekta realizāciju dabā.

3.1.2. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, kas ir nepieciešami autoruzraudzības veikšanai saskaņā ar normatīvajiem aktiem.

3.1.3. Izpildītājs uzrauga Objekta būvniecības atbilstību saskaņotam Atjaunošanas projektam, nepieļaujot būvniecības dalībnieku patvaļīgas atkāpes no Atjaunošanas projekta, kā arī nepieļaujot saistošo normatīvo aktu un standartu pārkāpumus būvdarbu gaitā.

3.1.4. Izpildītājam ir pienākums apsekot Objektu un apsekojuma rezultātus ierakstīt autoruzraudzības žurnālā.

3.1.5. Izpildītājam ir pienākums piedalīties Objekta būvsapulcēs vismaz 1(vienu) reizi nedēļā.

3.1.6. Izpildītājam ir pienākums būvdarbu gaitā savlaicīgi pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Atjaunošanas projektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav ekvivalenti aizstājēji Atjaunošanas projektā paredzētajiem.

3.1.7. Izpildītājam ir pienākums pārbaudīt, vai ir atbilstoša Atjaunošanas projekta un būvdarbu izpildes dokumentācija;

3.1.8. Izpildītājam ir pienākums nekavējoties rakstiski informēt Pasūtītāju, ja tiek konstatētas patvaļīgas atkāpes no Atjaunošanas projekta vai ja netiek ievērotas Latvijas būvnormatīvu prasības.

3.1.9. Izpildītājam ir pienākums visas atkāpes no Atjaunošanas projekta fiksēt autoruzraudzības žurnālā. Attiecībā uz atkāpēm no Atjaunošanas projekta, kuras ir saskaņotas ar Pasūtītāju, Izpildītājs autoruzraudzības žurnālā izdara saskaņojuma atzīmi.

3.1.10. Pabeidzot Objekta būvniecību, Izpildītājs autoruzraudzības žurnālā izdara atzīmi par izpildīto būvdarbu atbilstību Atjaunošanas projektam un ar Izpildītāju saskaņotajām izmaiņām.

3.1.11. Izpildītājam ir pienākums ierasties Objektā ne vēlāk kā nākamajā darba dienā pēc Pasūtītāja rakstiska vai mutiska pieprasījuma saņemšanas.

3.1.12. Izpildītājam ir pienākums bez papildus atlīdzības izdarīt izmaiņas Atjaunošanas projektā, ja šādu izmaiņu nepieciešamība rodas sakarā ar kļūdu vai neatbilstību Atjaunošanas projektā, vai kādu citu Atjaunošanas projekta autora vai autoruzrauga vainu vai nolaidību.

3.1.13. Autoruzraudzības kārtībā izmaiņas Atjaunošanas projektā jāveic maksimāli īsā laika periodā, tā lai tas nepagarinātu būvdarbu līguma izpildes termiņu.

3.1.14. Izpildītājam ir pienākums piedalīties komisijas darbā, pieņemot Objektu ekspluatācijā.

3.1.15. Pēc Objekta nodošanas ekspluatācijā autoruzraudzības žurnālu Izpildītājs kopā ar būvdarbu izpildes dokumentāciju nodod Pasūtītājam glabāšanai.

3.1.16. Izpildītājam ir pienākums rēķinā norādīt: Atjaunošanas projekta Nr.\_\_ „Daudzdzīvokļu dzīvojamās mājas \_\_\_\_\_\_\_\_\_\_\_\_\_, Koknesē energoefektivitātes paaugstināšanas pasākumi” Līgums Nr.\_\_\_\_\_\_\_\_\_

3.1.17. Izpildītājam ir citas tiesības un pienākumi, kuri ir noteikti spēkā esošajos normatīvajos aktos.

3.2. Pasūtītāja pienākumi un tiesības:

3.2.1. Pasūtītājam ir pienākums norēķināties ar Izpildītāju par padarītajiem darbiem Līgumā noteiktajā kārtībā;

3.2.2. Pasūtītājam ir pienākums sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju.

**4. Līguma izpildes termiņš**

4.1. Līgums stājas spēkā, ar tā abpusējas parakstīšanas brīdi, un ir spēkā līdz Pušu saistību pilnīgai izpildei.

4.2. Izpildītājs autoruzraudzību veic Objekta būvdarbu laikā un pabeidz to ar Objekta nodošanu ekspluatācijā. Būvdarbu plānotais veikšanas laiks ir \_\_\_\_ kalendārās nedēļas no darbu uzsākšanas datuma. Būvdarbu izpildes termiņa pagarinājums nevar būt par pamatu Līguma summas palielināšanai.

4.3. Pusēm ir pienākums savlaicīgi - 5 (piecu) dienu laikā informēt otru Pusi par būvdarbu izpildes termiņa pagarinājumu un citām Līguma izmaiņām.

**5. Pušu atbildība**

5.1. Puses ir atbildīgas par šajā Līgumā norādīto saistību nepildīšanu vai nepienācīgu pildīšanu un Latvijas Republikā spēkā esošo normatīvo aktu ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrai Pusei vai trešajām personām saskaņā ar Latvijas Republikā spēkā esošajiem normatīvajiem aktiem.

5.2. Izpildītājs ir atbildīgs par Pasūtītājam un Būvuzņēmējam nodarītajiem zaudējumiem, kas radušies Izpildītāja vainas dēļ, t.sk., ziņu nesniegšana vai nepatiesu ziņu sniegšana.

5.3. Izpildītājs uzņemas atbildību par:

5.3.1. nekvalitatīva Atjaunošanas projekta izstrādi un pieļautajām kļūdām Atjaunošanas projekta izstrādē;

5.3.2. par pieņemto tehnisko risinājumu pareizību un būvdarbu apjomu pareizību;

5.3.3. zaudējumu nodarīšanu Pasūtītājam;

5.3.4. kļūdām Atjaunošanas projektā, kas atklājas būvdarbu laikā, ja celtniecības darbi notiek saskaņā ar šo Izpildītāja iesniegto Atjaunošanas projektu;

5.4. Ja Izpildītājs neveic Līgumā noteiktos pienākumus, Pasūtītājam ir tiesības neveikt Līgumā noteikto darbu apmaksu.

5.5. Sankcijas:

5.5.1. Samaksas termiņa nokavējuma gadījumā Pasūtītājam jāmaksā Izpildītājam līgumsods 0,05 % apmērā no nokavētā maksājuma summas par katru nokavēto dienu, bet ne vairāk kā 10% no Līguma kopējās summas;

5.5.2. Ja Izpildītājs nepilda kādu no Līguma noteikumiem, Pasūtītājam ir tiesības par katru konstatēto Līguma neizpildes gadījumu ieturēt Līgumsodu EUR 20,- (divdesmit euro un 00 centi) apmērā;

5.5.3. Ja Pasūtītājam rodas papildus izdevumi būvdarbu laikā nekvalitatīva Atjaunošanas projekta dēļ, Izpildītāja pieņemto tehnisko risinājumu nepareizības, kā arī būvdarbu apjomu kļūdas dēļ, Izpildītājs apņemas segt Pasūtītāja zaudējumus 100% apmērā no papildus izdevumu summas. Zaudējumu samaksa neatbrīvo Izpildītāju no pienākuma novērst kļūdas Atjaunošanas projektā, bez maksas.

5.6. Puses atsakās no augšminētajām soda sankcijām gadījumā, ja Puses savstarpēji vienojas vai otra Puse pierāda, ka kavēšanās iemesls ir trešā puse vai nepārvarama vara un tās iemeslu minētā Puse nav varējusi novērst.

5.7. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde, radusies nepārvaramas varas rezultātā, kuras darbība, sākusies pēc Līguma noslēgšanas, un kuru nevarēja ne iepriekš paredzēt, ne novērst. Pie nepārvaramas varas apstākļiem ir pieskaitāmi: stihiskas nelaimes, epidēmijas, kara darbība, blokādes, varas un pārvaldes institūciju no jauna pieņemti normatīvie akti. Līguma pusei, kas atsaucas uz nepārvaramas varas apstākļu darbību, nekavējoties pēc nepārvaramas varas apstākļu iestāšanās rakstiski jāpaziņo otrai pusei.

**6. Pārējie noteikumi**

6.1. Izpildītājam ir pienākums ievērot konfidencialitāti attiecībā uz Pasūtītāja vai būvuzņēmēja iesniegto informāciju un dokumentāciju. Izpildītājs šo informāciju un dokumentāciju ir tiesīgs izmantot tikai šajā Līgumā noteikto darbu veikšanai. Izpildītājs apņemas šo informāciju un dokumentāciju neizpaust trešajām personām, kuras nav saistītas ar Objekta autoruzraudzību.

6.2. Līguma izpildi no Izpildītāja puses apliecina Pušu parakstīts galīgais pieņemšanas-nodošanas akts. Izpildītājs iesniedz Pasūtītājam, parakstīšanai no savas puses parakstītu galīgo pieņemšanas-nodošanas aktu pēc pilnīgas visu šajā Līgumā noteikto saistību izpildes. Pasūtītājs 5 (piecu) darba dienu laikā pēc galīgā pieņemšanas-nodošanas akta saņemšanas paraksta to vai arī rakstiski iesniedz Izpildītājam motivētu atteikumu pieņemt darbus.

6.3. Pasūtītājs ir tiesīgs nepieņemt izpildītos darbus, ja konstatē, ka tie nav pildīti vai ir izpildīti nepienācīgi, vai ja nav aizpildīts vai ir nepienācīgi vai neatbilstoši faktiskajai situācijai aizpildīts autoruzraudzības žurnāls. Pasūtītājs pēc saviem ieskatiem pārbaudes veikšanai ir tiesīgs pieaicināt ekspertu. Atteikuma pieņemt darbus gadījumā Pasūtītājs 6.2. punktā noteiktajā kārtībā par to paziņo Izpildītājam.

6.4. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.

6.5. Visus strīdus vai domstarpības attiecībā uz Līgumu, ja tādas radīsies Līguma izpildes gaitā, puses risina pārrunu ceļā, bet, ja tas nav iespējams, tad tiesā likumā noteiktā kārtībā.

6.6. Līgumu var pārtraukt, pusēm par to savstarpēji vienojoties. Vienpusēja Līguma pārtraukšana ir pieļaujama tikai šajā Līgumā vai likumā noteiktajos gadījumos.

6.7. Pasūtītājs ir tiesīgs vienpusēji pārtraukt Līgumu, nosūtot Izpildītājam rakstisku paziņojumu vismaz 30 (trīsdesmit) dienas iepriekš. Šādā gadījumā Puses piemēro 2.5. punkta noteikumus.

6.8. Pasūtītājs ir tiesīgs vienpusēji nekavējoties pārtraukt Līgumu, ja Izpildītājs vairāk par 5 (dienām) nepilda šo Līgumu un pārkāpju šā Līguma nosacījumus.

6.9. Līgums sagatavots un parakstīts 2 (divos) eksemplāros, katrs uz 5 (piecām) lapaspusēm, viens eksemplārs Pasūtītājam, viens Izpildītājam. Visiem Līguma eksemplāriem ir vienāds juridisks spēks.

**7. Pušu rekvizīti**

 **Pasūtītājs** **Izpildītājs**

SIA „Kokneses Komunālie pakalpojumi

Reģ. Nr.LV48703001147

1905.gada iela 7, Koknese,

Kokneses novads, LV-5113,

A/S SEB banka, Kods: UNLALV2X

Konts: LV21 UNLA 0050 0015 8787 8

e-pasts: komunalie@inbox.lv

Tālrunis 65161838

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis Aigars Zīmelis